
Trafodwch yn feirniadol yr agwedd Dysgu Seiliedig ar Ymholi (DSY) y gellir ei ddefnyddio fel rhan o ystod o agweddau dysgu ac addysgu yn yr ysgol gynradd. Yn eich trafodaeth, cyfeiriwch at enghreifftiau o strategaethau a thechnegau DSY y byddwch yn eu defnyddio i ddatblygu sgiliau, gwybodaeth a dealltwriaeth y dysgwyr mewn agweddau o’r dyniaethau a gwyddoniaeth yn yr ysgol gynradd.

Ystyrier y term Dysgu Seiliedig ar Ymholi (DSY) fel term ymbarél ar gyfer broses o ddarganfod ac ymholi sy’n ysgogi’r dysgu a cheir ei hwyluso gan yr athro. Gellir ystyried dull DSY yn un lle mae’r dysgwr yn ganolog i’r addysgu sy’n cynnwys dysgu drwy ymgysylltu â senario, testun, sialens, yn ymwneud â thema neu ffocws astudio lle yr ymdrinnir â phroblemau aneglur ond gwir mewn ymholiad penagored (Lakin, 2013).
Seilir DSY ar ddysgu sy’n seiliedig ar broblemau, gwaith maes, prosiectau neu astudiaethau achos. O fewn amgylchedd dysgu seiliedig ar ymholi nid rôl yr athro yw hi i roi gwybodaeth ond i hwyluso’r broses o’r disgyblion yn darganfod gwybodaeth eu hun (Jonker, dyddiad anhysbys). Ystyrier yr amgylchedd dysgu fel rôl ganolog o fewn datblygiad plant a sonnir gan Dewey (dyddiad anhysbys, dyfynnwyd yn Teach Thought, 2016) bod plant yn dysgu’n well os maent yn rhyngweithio â’u hamgylcheddau dysgu ac yn cymryd rhan weithredol yn y cwricwlwm. Gwelir dysgu gweithredol yn ymagwedd bwysig o fewn y dosbarth lle cynlluniwyd gweithgareddau a thechnegau sy’n annog y dysgwr i asesu tystiolaeth, cyd-drafod, gwneud penderfyniadau, datrys problemau a gweithio’n annibynnol ac mewn grwpiau er mwyn dysgu wrth ei gilydd. Amlygir agweddau o DSY gan Vygotsky (1978, dyfynnwyd yn McLeod, 2018) â’r cysyniad ZPD sef bod dysgu yn broses gydweithredol lle mai rhyngweithio yn chwarae rôl hanfodol o ddatblygu gwybyddiaeth plentyn.
Cydnabyddir nad yw’r cysyniad DSY yn un newydd a cheir tystiolaeth o’i ddefnydd yn dyddio i’r 1900au (Pickford et al. 2013) Ceir nifer o ddiffiniadau o beth yw DSY megis ei bod yn daith ddysgu sy’n cael ei rhannu'n benodol â phlant er mwyn sicrhau eu bod yn cysylltu â'r darlun mawr o'u dysgu (Greenfields Community School, 2019). Atgyfnertha hyn gan Bruner lle awgryma bod angen i ddysgu cael y broses o ymholi er mwyn i ddysgwyr darganfod ac ehangu gwybodaeth eu hun (Bruner, dyddiad anhysbys, dyfynnwyd yn Learning Theories, 2019). Cyfateba hyn â theori Piaget (1978, dyfynnwyd yn McLeod, 2018) sef bod plant yn dysgu drwy archwiliadau annibynnol lle maent yn adeiladu gwybodaeth eu hunain. Gwelir felly pwysigrwydd ymgorffori DSY o fewn addysgu yn yr ysgol oherwydd ei bod yn rhoi rhyddid i’r plant ymchwilio i rywbeth o’u ddiddordeb yn ogystal â helpu iddynt ddeall y broses.
Defnyddir DSY fel ffordd i bersonoli’r dysgu i gyrraedd anghenion plant ac i wneud y dysgu yn berthnasol iddyn nhw. Noda Donaldson (2015) bod angen i athrawon cynllunio profiadau uniongyrchol i blant er mwyn ysgogi’r dysgu. Ceir pwyslais ar rôl y dysgwyr o fewn dysgu eu hun wrth ddefnyddio dull DSY lle mai pwyslais ar waith annibynnol a grŵp gan ddefnyddio amryw o ffynonellau ymchwilio. Ystyrier yr athro yn hwylusydd o fewn y broses drwy gynnig anogaeth a chefnogaeth. Datblygir nifer o sgiliau drwy DSY megis sgiliau datblygu gwybodaeth, arwain a datrys problemau cymhleth yn ogystal â datblygu dealltwriaeth ddyfnach o bwnc. 
Dengys ymchwil gan arbenigwyr bod angen i blant ailadrodd gweithred tua 400 o weithiau er mwyn creu synaps newydd yn yr ymennydd, yr unig ffordd i leihau hyn yw i’r plant dysgu wrth gael hwyl ac yna 10-20 waith o ailadrodd yn unig fydd angen i greu'r synaps (Purvis, 2016, dyfynnwyd yn Campbell 2018). Gellir dadlau felly wrth ddysgu drwy DSY bod y wybodaeth a ddarganfyddir yn y modd hwn yn haws i gofio oherwydd ei bod wedi darganfod gan y dysgwyr ac yn berthnasol iddynt. Awgryma Lakin (2013) bod angen i ddysgwyr cymryd perchnogaeth o’u syniadau, os nad yw hyn yn digwydd mae’r ymgysylltiad â’r gwaith yn parhau i fod yn arwynebol. Gwelir felly bod DSY yn sicrhau ymglymiad llwyr y plant gyda’r gwaith er mwyn sicrhau dealltwriaeth ddofn.
Rhoddir cyfle i’r disgyblion ymchwilio i bynciau o’u ddiddordeb o fewn y dull hwn sydd yn fantais oherwydd ei bod yn gwneud iddynt yn eiddgar i ddysgu. Ymhellach gwelir cynllunio yn ôl diddordebau’r dysgwyr yn fantais o DSY oherwydd dyma le daw ysgogiad mewnol a chymhelliant y plant i ddysgu. Pwysleisia Lakin (2013) rhaid i’r plant eisiau dysgu neu mae’r addysgu yn ddibwynt. Er hyn nid yw DSY yn gweithio ar gyfer pob thema neu bwnc ac er mwyn iddo fod yn llwyddiannus rhaid i athrawon cynlluniau a pharatoi mwy a gall hyn fod yn anfantais. Ar y llaw arall pwysleisia Simon (1996, dyfynnwyd yn Pickford et al, 2013) bod addysg wedi newid o adrodd a chofio gwybodaeth i ddarganfod a defnyddio gwybodaeth. Hyrwyddir hyd gan y dull DSY, ond dadleua Starkey (2005, dyfynnwyd yn Stewart, 2005) bod y dull DSY ar gyfer addysgu hanes yn drychinebus. Mewn cyferbyniad i hyn ymateba Pickford (2013, t.32) nid yw plant yn gallu dysgu hanes heb ymholi. Ystyrier nad yw DSY yn addas i bob thema ond pwysleisia Donaldson (2015, t.17) bod angen i blant gael fwy o wersi perthnasol gyda mwy o ryngweithio a gweithgareddau tu allan i’r ystafell ddosbarth. Gellir dadlau mai ffordd i ymateb i’r gofyniad hyn yw defnyddio’r dull DSY.
Ceir modelau a dulliau DSY er mwyn helpu athrawon i ddeall y broses addysgu ac anghenion newidiol dysgwyr. Ceir chwe fodel DSY o fewn y Dyniaethau sef Model S, Model 4 Cam, Model 5 Cam dysgu oedd yn wreiddiol ar gyfer Addysg Grefyddol, Model Ymholi a Chwestiynau, Model 5 Cwestiwn a Model 6 Cam Ymholiad. Er ystyrier y modelau fel rhai sy’n cael eu defnyddio ar gyfer addysgu’r Dyniaethau gall y modelau cael ei ddefnyddio ar draws y pynciau. Ni chwe model penodol i Wyddoniaeth ond gellir defnyddio’r Fodel Ymholi Generig. 
Gwelir cysylltiad rhwng y dull DSY â’r dull ymholi gwyddonol a cheir tebygrwydd o fewn ei strwythurau megis ymholi penagored, gofyn cwestiynau, tynnu ar wybodaeth flaenorol, ymchwil, profi damcaniaeth, dadansoddi ac adrodd yn ôl canlyniad a datrysiad. Cydweithia’r dulliau yma llaw yn law er mwyn gynnal ymholiad penagored. Amlygir enghraifft o broses ymholi gan Murdoch (2015) lle nodir saith cam sef: cynllunio'r ymchwiliad, ennyn diddordeb, darganfod, datrys problemau, dyfnhau’r wybodaeth, myfyrio a gweithredu a gwerthuso. Cyhoeddir Practical Action (2018) i gyd-fynd â DSY lle amlygir nifer o brosiectau er mwyn cynorthwyo athrawon yn y broses o gynllunio gan ddefnyddio’r dull DSY. Ystyrier y prosiectau hyn fel ffordd o adlewyrchu problemau ar draws y byd er mwyn i’r plant gallu dangos empathi o’r prosiectau megis cyd-ddibyniaeth organebau a'r ddaear gynaliadwy. Wedi dweud hyn awgryma Slim (dyddiad anhysbys) nad yw DSY yn cael ei ddefnyddio mor aml ag y dylai o fewn ysgolion oherwydd nid yw’r athrawon wedi cael digon o wybodaeth neu hyfforddiant i gynllunio yn hyderus i wneud hyn.
Darganfyddir mai pobl yn cofio 90% o bethau maent yn dweud ac yn gwneud eu hun ond 50% yn unig o’r pethau maent yn gweld a chlywed (Dale, 1960). Dengys hyn pwysigrwydd creu amgylchedd lle mae’r plant yn rhyngweithio o fewn y dosbarth er mwyn gwelyo’r wybodaeth. Ceir cysylltiad â phwysigrwydd sicrhau bod plant yn defnyddio’u sgiliau meddwl ac ymholi. Atgyfnerthir hyn gan ddamcaniaeth Tacsonomeg Blooms (2001) lle gwelir bod pum haen wahanol cyn bod dysgwr yn gallu cynhyrchu, sylfaen hyn yw cofio a deall y cysyniad. Ystyrier yr haenau i gyd yn bwysig lle maent yn adeiladu ar ei gilydd a gwybodaeth y dysgwr er mwyn cyrraedd y prif nod. Ceir cytundeb cyffredinol bod arloesiadau pedagogaidd diweddar o fewn y Dyniaethau yn canolbwyntio ar ddatblygu sgiliau meddwl. Wrth ystyried hyn gellir defnyddio hetiau meddwl de Bono (1985), defnyddir y rhain fel techneg bwerus i edrych ar benderfyniadau o wahanol safbwyntiau. Cefnoga’r dysgwyr gan ddefnyddio’r hetiau i symud i ffwrdd o arddulliau meddwl arferol a thuag at olwg fwy cyflawn o’r sefyllfa. Ystyria Estyn (2018) yr hetiau fel ffordd i’r disgyblion hunan asesu a datrys problemau yn fwy annibynnol.
Ystyrier Caitling (2017) addysgu da o fewn y Dyniaethau fel cynllunio ac addysgu arbenigol er mwyn cynnal y dysgu trwy wersi estynedig ar draws nifer o wythnosau gan gynyddu amser ar gyfer dyfnder yr astudiaeth. Ychwanega bod y dull hwn yn galluogi plant i ganolbwyntio, ymestyn a dyfnhau eu dysgu oherwydd eu bod nhw’n cael cyfleoedd i ymchwilio a myfyrio ar waith eu hun (Caitling, 2017). Atgyfnerthir hyn drwy gynnwys y plant o fewn y cynllunio yn rheolaidd yn ogystal â sicrhau bod y plant yn adeiladu ar wybodaeth flaenorol, gwelir Estyn (2017a) yr agweddau hyn yn arfer dda. Gwelir nodweddion arfer da DSY yn y Dyniaethau fel datblygu medrau llythrennedd, rhifedd a TGCh disgyblion mewn cyd-destun perthnasol (Estyn, 2017a, t3.) Cyfateba hyn â thri chyfrifoldeb trawsgwricwlaidd Donaldson (2015, t.97) lle noda bod llythrennedd, rhifedd a chymhwysedd digidol i gyd mor bwysig â’i gilydd a dywed bod y tri sgil yma yn sylfaen i bron pob math o ddysgu ac yn hanfodol er mwyn gallu cymryd rhan yn llwyddiannus a hyderus yn y byd modern.
Er dadleua rhai  megis Starkey (2005) nid y ffordd gorau o addysgu’r Dyniaethau yw drwy ddefnyddio DSY mynna Foley (2009, dyfynnwyd yn Pickford et al, 2013, t.12) y ffordd gorau i ddysgu Daearyddiaeth yw gwneud ymholiad daearyddol. Gellir ystyried DSY o fewn Daearyddiaeth fel darparu llwybr i ddealltwriaeth i’r dysgwyr drwy gymhlethdod y pwnc. Galluoga DSY i’r plant gyflawni elfennau daearyddol megis dynol/naturiol a gwerthoedd ac agweddau trwy ddefnyddio cwestiynau, materion a phroblemau. Wedi dweud hyn nid yw pawb yn gytûn ar ddefnyddio DSY o fewn addysgu hanes a cheir cwestiwn ar lawr Tŷ’r Cyffredin, “Why cannot we got back to the good old days when we learnt by ehart the names of the kings and queens of England?” Ar y llaw arall dadleua Marwick (2001) bod haneswyr yn ‘gwneud’ hanes ac felly er mwyn i blant dysgu hanes dylai nhw fod yn gwneud yr un peth.  Gwelir y pwnc Addysg Grefyddol yn un penagored lle ceir digon o broblemau a sefyllfaoedd cymhleth sy’n caniatáu amrywiaeth o ymatebion posib (Kahn a O’Rourke, 2014, t.2). Gellir defnyddio DSY i geisio cael y plant i ymgysylltu gyda’r pwnc â phroblemau cyfredol y byd. Atgyfnertha hyn gan Ofsted (2010) lle noda bod y gwersi fwyaf effeithiol yn defnyddio strwythur clir DSY.
Dyffinir DSY yn Wyddoniaeth gan Harlen (2009, t.5) fel ffordd o ddisgrifio dysgu ble mae’r sgiliau ymholi yn cael eu defnyddio i gasglu tystiolaeth i brofi a gall rhai syniadau esbonio ffenomenau a digwyddiadau yn y byd o'n cwmpas. Adlewyrchir y ffordd hon o ddysgu gan wyddonwyr oherwydd maent yn defnyddio syniadau gyntaf, yn gwneud rhagfynegiadau ac yna’n gwneud arsylwadau i weld os oedd y rhagfynegiadau yn cefnogi’r ffeithiau. O fewn y cwricwlwm presennol nodir y wahanol fathau o ymholiad sef chwilio am batrymau, archwilio, dosbarthu ac adnabod, gwneud pethau, prawf teg neu ddefnyddio gweithredu modelau. Gwelir cysylltiad agos rhwng yr agweddau hyn a’r rhai nodir gan Turner et al. (2011). Wrth gynllunio ymholiad rhaid ceisio cynnwys elfennau o’r rhain er mwyn iddo fod yn llwyddiannus.
Ystyrier prosiect SPACE (1990-1999) fel un ddylanwadol iawn o fewn y maes Gwyddoniaeth lle ffurfiwyd y dysgwyr dealltwriaeth o gysyniadau gwyddonol eu hun. Gellir defnyddio adnoddau cwricwlwm SPACE sydd yn cynnwys canllaw i athrawon er mwyn hyrwyddo’r dysgu o fewn y dosbarth. Seilir y dysgu ar theori adeileddol o ddysgu sef bod plant yn dysgu wrth ryngweithio ac addasu syniadau eu hun trwy ymholiadau Gwyddonol (STEM, 2019). Amlygir CRIPSAT (2007) egwyddorion dylid cael eu hyrwyddo wrth weithredu DSY o fewn Gwyddoniaeth sef: asesu ar gyfer dysgu, annog plant i fynegi syniadau cychwynnol eu hunan, asesu cyfoedion a hunan asesiad, cydweithio ac annog cwestiynau penagored. Daw cydweithrediad effeithiol yn sgil allweddol o fewn llwyddo mewn DSY a chefnoga’r sgil yma gan 12 egwyddor Donaldson (2015, t.64-70) megis i hybu cydweithrediad ac i gefnogi datblygiad cymdeithasol.
Sonnir gan Turner et al (2011) bod gwybodaeth pwnc athro yn chwarae rôl o fewn llwyddiant DSY oherwydd os mae’r oedolyn yn gwybod y wahanol fathau o ymholiad gallant ymgorffori hyn i’r cynllunio ac os mae’r plant yn gwybod y wahanol fathau o ymholiad gallant wneud penderfyniadau ar ba rhai fydd fwyaf defnyddiol o fewn wahanol sefyllfaoedd. O fewn y cwricwlwm newydd cyfuna’r pynciau Gwyddoniaeth a Thechnoleg fel maes dysgu a phrofiad lle awgryma bod dull DSY yn un effeithiol i ddatblygu chwilfrydedd plant ynghylch eu bydysawd (Donaldson, 2015, t.50). Ymhelaetha bod y plant yn dysgu i gynhyrchu syniadau a rhoi prawf arnynt, casglu tystiolaeth, arsylwi, ymchwilio’n ymarferol, a chyfathrebu ag eraill, gwelir y nodweddion hyn o fewn dull DSY.
Pwysig yw cael strategaeth i asesu’r dysgu er mwyn gweld cynnydd y plant wrth wneud yr ymholiad. Defnyddir Asesu ar Gyfer Dysgu (AaGD) fel dull i athrawon weld cynnydd a gwendidau disgyblion gyda’r nod i addasu’r cynllunio i gyrraedd anghenion unigolion. Wedi dweud hyn dadleua Black a William (1998, t.4) wrth wneud hyn gall plant cael eu cymharu â’i gilydd yn lle edrych ar ddatblygiad unigol. Awgryma Holt (1964, dyfynnwyd yn Coastley, 2011, t.5) bod cyflwr emosiynol disgyblion yn cael eu niweidio wrth asesu ac o fewn eu hysgolion dyneiddiol dewis y plant yw e os maent yn barod i gael eu hasesu neu beidio. Gwelir cysylltiad agos rhwng AaGD â theori Adeileddol Bruner (1966, dyfynnwyd yn Pound, 2006) â’i Ganfyddiadau Seicolegol lle nodir bod tair rhan o ddysgu sef caffael gwybodaeth newydd, trosglwyddo hyn a gwerthuso. Awgrymir nid yw asesu ffurfiol yn rhan o’r broses yma.  Gwelir o fewn TAPS (2018) ymgyfraniad gweithredol y disgyblion ac addysgu ymatebol yw’r haenau fwyaf allweddol o fewn addysgu Gwyddoniaeth. Wrth ystyrier hyn gwelir cysylltiad rhwng y nodweddion hyn â DSY oherwydd pwysleisir DSY bod llais y disgybl yn cael eu clywed.
Defnyddir dull anffurfiol o asesu o fewn y gweithgareddau oherwydd yn aml perfformiwyd plant yn well pan nad ydynt yn gwybod eu bod yn cael eu hasesu. Atgyfnerthir hyn gan Melpolder (2019) ac awgryma bod plant ag anghenion addysgu arbennig ddim yn teimlo cymaint o bryder dros y ffordd hon ac felly gwelir bod y dull asesu yn un gynhwysol. Ceir isod ymholiad Gwyddonol gan ddefnyddio’r dull DSY gellir defnyddio o fewn yr ysgol gynradd. Yn ôl Turner et al (2011) “Science enquiry is what children do in order to answer scientific questions about the world around them.” Ystyrier y dyfyniad hwn wrth gynllunio’r gweithgareddau isod wrth geisio cael y plant yn ganolog i’r dysgu.
Seilir y gwaith hwn o dan thema Gwyddoniaeth sŵn gan ffocysu ar Gyfnod Allweddol 2. Penderfynwyd ar y thema hon oherwydd gellir cyfuno dau bwnc sef Cerddoriaeth a Gwyddoniaeth i gynnal ymholiad. Gellir ystyried y ffordd hon o addysgu yn drawsgwricwlaidd, dull awgryma Donaldson (2015) yw’r ffordd fwyaf effeithiol o addysgu. Gwelir cysylltiad rhwng nod addysgu’n drawsgwricwlaidd â DSY oherwydd ei bod yn ceisio adeiladu mwy o wybodaeth, dealltwriaeth barhaol a throsglwyddadwy o'r byd o'n cwmpas (Barnes, 2015). Defnyddir y Fodel Ymholi Generig fel strwythur i’r aseiniad hon yn ogystal â KWLHAQ yr athro cyn dechrau. Ceir cytundeb rhyngwladol bod y model hwn yw’r un cyffredinol i ddefnyddio wrth gynnal ymholiad Gwyddonol gyda’r camau cynllunio, datblygu adfyfyrio. Awgrymir gan rhai er mwyn i athrawon fod yn fwy rhyngweithiol gyda’u haddysgu bod creu grid KWLHAQ (Gwelir atodiad 1) cyn cychwyn tasg yn fuddiol er mwyn rhagfynegi pa fath o broblemau all godi i gynllunio’n effeithiol (Ogle, 2018, dyfynnwyd yn TeacherVision, 2019).
Gwelir nifer o ddatblygiadau mewn addysgu gwyddoniaeth yn y 40 mlynedd diwethaf sydd wedi eu dylanwadu gan theorïau dysgu adeileddol a sosio adeileddol. Nodir y theori adeileddol bod angen i blant fod yn rhan o’r dysgu drwy ryngweithio trwy ystyron o brofiadau corfforol, deialog a thestun. Ceir cysylltiad â’r theori adeileddol â Donaldson (2015) oherwydd pwysleisia dysgu trawsgwricwlaidd lle defnyddir gwybodaeth flaenorol un pwnc i gynorthwyo pwnc arall. Ystyrier hyn wrth gynllunio’r gweithgareddau isod er mwyn darparu gwersi i ddatblygu sgiliau gydol oes. Yn ychwanegol dros y 30 mlynedd diwethaf ystyrier adeileddiaeth addysgegol fel uwch ddamcaniaeth. Ceir pwyslais o ddysgu gweithredol o fewn hyn lle dibynnir ar sgaffaldio arbenigol yr athro.
Pwysig yw hi i gael sbardun i gychwyn er mwyn ennyn diddordeb y plant o’r cychwyn. Awgryma Cox (2019) bod plant yn cofio gwybodaeth yn well os maent gyda diddordeb yn y pwnc a rôl yr athro yw hi i geisio codi ymglymiad y plant ar ddechrau gwers. I gychwyn gwrandawyd ar wahanol genre o Gerddoriaeth gyda’r plant (Gwelir atodiad 2). Wrth i’r disgyblion wrando ar y wahanol genres bydd ganddynt ddarn o bapur yr un lle bydd y plant yn darlunio gyda’r Gerddoriaeth. Galluoga’r dasg hon i’r plant gael rhyddid i fod yn greadigol wrth ymateb i’r Gerddoriaeth drwy Gelf. Ceir nifer o fuddion o ddefnyddio Cerddoriaeth wrth ddysgu a dengys ystadegau bod corpws callosum yn yr ymennydd sef bwndel enfawr o ffibrau nerfau sy'n cysylltu'r ddwy ochr o'r ymennydd yn fwy mewn cerddorion (Rampton, 2018). Awgryma Rampton (2018) bod Cerddoriaeth yn helpu gwella’r cof tymor hir ac arwain at ddatblygiad ymennydd gwell i’r rhai sy’n rhyngweithio gydag o oedran cynnar.
“There is no feeling that does not find relief in Music,” Eliot (dyddiad anhysbys, dyfynnwyd yn Utton, 2018). Defnyddir Cerddoriaeth fel ffordd i fynegi teimladau a gall hyn fod yn allweddol i wneud cyn i blentyn gallu dysgu. Yn ôl damcaniaeth Maslow (1943) rhaid i blant gael yr anghenion hyn sef ffisiolegol, diogelwch, cariad, hunan-barch a hunan-wireddu cyn dechrau dysgu. Rôl yr athro o fewn hyn bydd i hybu’r rhai sydd yn gweld hi’n anodd fod yn greadigol a gofyn cwestiynau megis Pa liw mae’r darn yn gwneud ti feddwl am? Pa siapau sy’n dod i dy feddwl? Defnyddir techneg sgaffaldio wrth wneud hyn gyda’r nod bod y plant yn mynd i allu dechrau gwneud hyn yn annibynnol ar ôl y mewnbwn.
Pwysleisia Donaldson (2015) y pwysigrwydd bod y cwricwlwm yn gynhwysol ac yn cael ei haddasu i anghenion dysgwyr. Rhaid ystyried yr heriau gall codi wrth wneud tasg greadigol megis gall plant ag Awtistiaeth gweld hi’n anodd fod yn greadigol am ei bod yn hoffi strwythur a threfn. Ymhelaetha Williamson (2002) ar y pwynt wrth fynnu er mae plant ag Awtistiaeth yn gweld hi’n anodd iawn i fod yn greadigol nid yw hyn yn stopio’r potensial o fod yn greadigol ond bydd angen fwy o strwythur iddynt.
Nodwedd bwysig DSY yw ei bod yn ymwneud a diddordeb y plant ac felly ar ôl ymateb i’r wahanol genres trwy Gelf gellir trafod sut mae’r wahanol synau/gerddoriaeth yn gwneud iddynt deimlo. Rôl yr athro bydd i gynnal sgwrs â’r plant am Gerddoriaeth yn ei gyfanrwydd i ddechrau megis beth yw ei hoff fath o gerddoriaeth/band? Pa offerynnau oeddent yn clywed o fewn y darnau? Wrth wneud hyn bydd y plant nawr yn cwblhau grid KWLHAQ, defnyddir hyn gan yr athrawes i gynllunio gwersi i ddod gan ddefnyddio llais y disgybl. Arddangosir y cynllunio bod yr addysgu yn cael ei bersonoli i wneud yn berthnasol iddynt. Y cwestiwn mawr bydd y dosbarth yn canolbwyntio ar felly bydd, mae cymaint o wahanol synau o fewn Gerddoriaeth paham?
Daw is-gwestiynau’r plant ar ôl i’r athro gofyn y cwestiwn mawr (gwelir atodiad 3). Yn gyntaf defnyddir seinydd gyda’r bas yn gryf a rhoi Oobleck ar ben wrth i’r seinydd troi arno gellir gweld y dirgryniadau wrth i’r Oobleck symud (gwelir atodiad 4). O fewn hyn bydd y plant yn gwneud arsylwadau ar y gwahaniaeth os mae’r bas yn dawelaf neu’n fwy uchel. Rôl yr athrawes bydd i fodelu geirfa megis dirgryniad, dynameg cryf a tawel. Gellir defnyddio drwm â reis ar ben a tharo i weld effaith y dirgryniadau pan mae’r reis yn symud. Bydd y plant yn arsylwi eto a hefyd chwilio am batrymau gyda’r ddau beth megis ydy taro’r drwm yn galed yn cael yr un effaith a chael y bas yn gryf. Daw egwyddorion DSY i mewn wrth i’r plant cael profiadau uniongyrchol y dirgryniadau yn ogystal â gweithio’n annibynnol i feddwl am ymateb.
Cynlluniwyd amryw o weithgareddau o fewn y thema lle caniateir i’r plant weithio’n annibynnol ac o fewn grŵp. Sgil allweddol o fewn ymholiad Gwyddonol yw bod y plant yn ddosbarth ac adnabod ac felly'r dasg fydd i ddidoli offerynnau yn ôl eu traw a’u dynameg. Noda’r cwricwlwm Gwyddoniaeth (APADGOS, 2008) bod rhaid i blant wneud cymariaethau ac adnabod a disgrifio tueddiadau neu batrymau mewn data a gwybodaeth. Bydd y plant yn gweithio mewn grwpiau o allu cymysg a mynna Brereton (2013) nid oes unrhyw ystadegau i brofi bod grwpio plant yn ôl y gallu yn fuddiol oherwydd mae gan y gallu uwch gormod o bwysau arnynt i fod yn llwyddiannus ym mhob gwers a’r gallu is yn teimlo’n rhwystredig eu bod nhw ddim yn gallu gwneud yn well. Atgyfnertha’r ddadl hyn gan Dweck (2015, dyfynnwyd yn Young, 2018) lle pwysleisir bod canmol plant am fod yn ddeallus yn hyrwyddo meddylfryd sefydlog ac felly mae’n llawer gwell i ganmol eu hymdrech neu strategaeth.
Gwaith ymarferol bydd y dasg lle rôl yr athro fydd i hwyluso’r broses sef elfen allweddol DSY. Defnyddir yr athro i ymyrryd mewn sefyllfaoedd grŵp os gwêl rhai ddim yn cyfrannu, ei rôl wedyn fydd i gwestiynu’r plant i gael pawb yn cymryd rhan. Ystyrier datblygu sgiliau cymdeithasol plant yn bwysig o oedran cynnar a gwelir cynllunio gwersi Llywodraeth Cymru (2015, t.12) sy’n caniatáu iddynt fabwysiadu ystod o rolau, gan gynnwys rôl arweinydd mewn grŵp bach, gwaith dysgu mewn pâr neu waith a wneir mewn tîm yn agwedd pwysig o’r ysgol. Er mwyn AaGD o fewn y dasg bydd y plant yn hunanasesu ei gwaith wrth feddwl a ydyn nhw wedi cyrraedd nod y dasg sef i adnabod gwahanol traw o fewn offerynnau. Teimlir bod angen i ddysgwyr hunanasesu i wybod pan fyddant yn dysgu, faint o ymdrech y mae'n rhaid iddynt wneud i lwyddo, adnabod pryd maent wedi bod yn llwyddiannus neu’n anghywir a pha strategaethau dysgu sy'n gweithio'n dda iddyn nhw (McMillan a Hearn, dyddiad anhysbys, dyfynnwyd yn Nkem, 2015).
I ddilyn bydd y plant yn ymchwilio i’r offerynnau maent wedi didoli i ddarganfod sut gallant newid y traw. Defnyddir amryw o wahanol ddulliau ymchwilio megis ar y we, llyfrau, clipiau fidio neu’n ymarferol, ystyrier y rhain yn elfennau o DSY (gwelir atodiad 5). Ceir heriau o ddefnyddio amryw o adnoddau ymchwilio megis dim digon o adnoddau i bawb neu dim mynediad i’r adnoddau sydd angen. Wrth gynnal arbrawf rhaid sicrhau prawf teg a rôl yr athro bydd hi i atgoffa’r plant o beth yw prawf teg ac fel dosbarth bydd y plant yn penderfynu ar un peth maent yn mynd i newid sef yr offeryn ac felly rhaid cadw pob peth arall yr un peth pob tro. Nodir o fewn y cwricwlwm Gwyddoniaeth (2008) bod angen i blant gallu gynnal prawf teg. Gwaith pâr fydd hyn bydd tri phâr yn profi'r un offeryn er mwyn sicrhau canlyniadau dibynadwy. Yn ôl Budden (2017) plant dylai fod yn penderfynu pa newidyn i'w ymchwilio a sut i fesur neu arsylwi'r effeithiau. Ychwanega ei bod yn bwysig bod plant yn hyderus ar beth yw brawf teg cyn iddynt gyflawni eu prawf eu hunain (Budden, 2017). Er hyn dadleua rhai nad oes gwybodaeth pwnc effeithiol gyda llawer o athrawon o’r wahanol ymholiadau sydd ar gael ac felly mae’r prawf teg yn cael ei gor-ddefnyddio (Budden, 2017). Argyhoeddir CRIPSAT (2007) i gyd-fynd â DSY a phwysleisir pwysigrwydd bod athrawon yn annog cydweithio o fewn y gweithgareddau.
Darganfyddir o ble mae’r dirgryniadau yn dod wrth wneud yr ymchwiliad blaenorol a gall y plant yna mynd ymlaen i ddarganfod sut i greu offeryn ei hun. Dywed Gray (2008) “Children are designed by nature to educate themselves.” Pwrpas wneud y dasg yw bod y plant yn deall sut i greu sŵn penodol wrth greu'r offeryn eu hun. Defnyddir amryw o ddulliau ymholi i ddarganfod y ffordd orau i greu’r offeryn ac sgaffaldir y dysgu wrth i’r athro rhoi syniadau o adnoddau ymchwilio i ddefnyddio (Gwelir atodiad 6). O fewn Donaldson (2015) bydd y maes dysgu Gwyddoniaeth a Thechnoleg ac felly wrth i mewn dylunio offerynnau eu hun daw’r ochr Technoleg i’r gweithgaredd.
Caiff dysgu gweithredol ei hannog o fewn y gweithgaredd wrth i’r plant arbrofi ac ymchwilio i ba offeryn maent eisiau wneud. Hyrwyddir nodwedd DSY wrth i’r plant ddewis offeryn o’u ddiddordeb. Defnyddir adnoddau sydd wedi cael ei ailgylchu er mwyn creu’r offerynnau. Pwysleisia Llywodraeth Cymru (2008, t.14) o fewn adroddiad ADCDF bod angen gwau’r themâu hyn o fewn gwersi a cheir cysylltiad â’r thema treilliant a gwastraff yn y dasg. Amlyga Donaldson (2015, t.29) bod angen i blant yn datblygu i fod yn ddinasyddion egwyddorol, gwybodus yng Nghymru a’r byd.
Caiff y plant benderfynu ar yr adnoddau priodol er mwyn creu’r sŵn maent eisiau a chaiff y rhyddid i weithio’n annibynnol neu fel grŵp. Cred Bruner (1961, dyfynnwyd yn Lewis, 2017) bod angen i blant datblygu gwybodaeth o’r byd o’u hamgylch trwy archwilio a thrin gwrthrychau, chwestiynu a dadlau a pherfformio arbrofion. Hyrwyddir agweddau o hyn gan y dasg drwy ddefnyddio dull DSY ond wedi dweud hyn dadleua bod gormod o ryddid ganddynt a hyn yn gwneud yn anodd i athrawon ganfod problemau a chamsyniadau. Chwaraeir dyfalbarhad rôl allweddol o fewn y dasg hon oherwydd efallai ni fydd yr offeryn yn gweithio y tro cyntaf mae’r dysgwr yn ceisio ac felly rôl yr athro yn y dasg fydd i hybu’r plant i ddyfalbarhau i gyrraedd y nod. Gwelir dyfalbarhad o fewn siart arferion meddwl Hattie (dyddiad anhysbys) lle nodir hyn yn gyntaf ei bod yn bwysig bod plant yn dysgu i gadw at weithgaredd hyd yn oed oes nad yw’n llwyddo’r tro cyntaf.
Ni roddir meini prawf llwyddiant (MPLL) am y dasg hon, atgyfnertha hyn gan Hattie (2008, dyfynnwyd yn Smythe, 2009) lle mynna nid yw’r strategaeth yn effeithiol oherwydd mae’n cyfyngu unigrwydd a chreadigrwydd. Wedi dweud hyn noda’r cwricwlwm (2008) bod angen rhoi’r cyfle i blant dewis MPLL eu hun wrth wneud ymholiad ac felly wrth i’r athro beidio rhoi MPLL agorir cyfle i’r plant creu un yn annibynnol. Gellir arddangos yr offerynnau i weddill y dosbarth er mwyn cael adborth wrth eu chyd-gyfoedion. Amlygir Race (2019) bod y dull hwn yn effeithiol oherwydd bod plant yn dysgu sut i roi adborth o safon ac yn dysgu o lwyddiannau/gwendidau eu cyfoedion. 
Agwedd pwysig o fewn y dosbarth yw dathlu waith y plant ac felly er mwyn gyflwyno gwaith ar ddiwedd yr ymholiad byddant yn perfformio cyfansoddiad gan ddefnyddio’u hofferynnau. Gellir gofyn i rheini wylio oherwydd mae cael perthynas da rhwng athro a rhiant yn chwarae rôl ganolog o fewn datblygiad plentyn. Noda Mandarakas (2014, t.21) mae taith ar y cyd yw addysg plentyn ac mae cadw’r rhieni yn rhan o hyn yn allweddol. Ar y llaw arall dadleua Baker (2001, dyfynnwyd yn Mandarakas, 2014, t.23) bod llawer o athrawon ddim yn teimlo’n hyderus i gynnwys y rhieni oherwydd y pryder o gael ei farnu ganddynt. Defnyddir perfformiad fel ffordd i gyflwyno canfyddiadau’r dosbarth a cheir nifer o fuddion o hyn. Pwysleisia Estyn (2017b) nid yw athrawon bob amser yn darparu digon o gyfleoedd creadigol i ddisgyblion. Ystyrier Cerddoriaeth fel techneg i wella lles blentyn oherwydd mae’n codi eu hunan-fry ac yn rhoi’r cyfle iddynt fynegi eu teimladau mewn ffordd greadigol (Bloomfield, 2000, t.85). Yn ychwanegol gellir defnyddio fel ffordd i leihau pryder yn enwedig i blant ag anghenion dysgu ychwanegol yn ogystal â hybu datblygiad personol wrth fynegi ei hun drwy Gerddoriaeth (BAMT, 2017)
Hyrwyddir nodwedd DSY wrth berfformio oherwydd ceir profiadau uniongyrchol  lle mae’r plant yn rhyngweithio gyda’r amgylchedd o’u hamgylch. Datblygir sgiliau creadigol yn y dasg yn bennaf yn ogystal â chydweithio wrth berfformio, gweithio’n annibynnol wrth greu'r offeryn a datrys problemau. Ystyrier World Economic Forum (2016, dyfynnwyd yn Norris, 2018) creadigrwydd fel un o’r 3 sgil fwyaf pwysig wrth edrych i’r dyfodol. Noda rhai nid yw creadigrwydd yn gallu cael ei haddysgu ond ymateba Norris (2018) bod unrhyw un yn gallu bod yn greadigol os maent yn cael ei haddysgu ond pwysleisia bod ysgolion o hyd yn blaenoriaethu’r pynciau mwy academaidd i gymharu â’r pynciau creadigol. Chwaraeir yr athro rôl hwylusydd o fewn y perfformiad a cheisio modelu’r iaith gerddorol a wyddonol iddynt.
Cam olaf y Fodel Ymholi Generig yw adfyfyrio a gwerthuso. Bydd gan y plant ei gridiau KWLHAQ o gychwyn yr ymholiad ac yn edrych yn ôl ar y prosiect i weld sut maent wedi datblygu. Mewn pen lliw gwahanol bydd y plant yn ychwanegu’r pethau maent wedi dysgu yn ogystal â cheisio ateb cwestiynau nodwyd cyn cychwyn. Awgryma (National Research Council, 1997) mae adfyfyrio ar broses yn fuddiol i ddysgwyr oherwydd maent yn gweld yn uniongyrchol y cynnydd maent wedi gwneud. Ychwanegir bod angen i athrawon hefyd gwerthuso’u haddysgu er mwyn adnabod gwendidau a chryfderau prosiect i’r dyfodol a gellir defnyddio adborth y plant er mwyn gweld llwyddiant yr ymholiad (National Research Council, 1997).
Defnyddir ymweliad addysgol fel modd i gyfoethogi’r dysgu felly penderfynwyd ymweld â Techniquest ar ddiwedd yr ymholiad er mwyn adeiladu ar wybodaeth flaenorol. Dywed CCSS (2018) bod ymweliadau addysgol yn rhoi cyfle i ddisgyblion i ddelweddu a phrofi a thrafod gwybodaeth am bwnc. Cyflwynir amgylcheddau dysgu newydd i’r plant sy’n allweddol i annog chwilfrydedd am bwnc penodol (CCSS, 2018). Ceir nifer o weithdai o dan thema sŵn yn Techniquest ac felly teimlir ei bod yn lle priodol i fynd i ymweld (gwelir atodiad 7). Er hyn gall heriau codi o fynd ar ymweliad megis rhaid creu asesiad risg drylwyr cyn gadael gan sicrhau bod unrhyw beryglon yn cael eu nodi.
Cydnabydda’ Estyn (2017c) ysgol sydd ag polisi ysgol gyfan ar gyfer addysgu DSY yn arfer dda. Ystyrier hyn fel ffordd ymlaen posib i ysgolion ar draws Cymru wrth hyrwyddo’r cwricwlwm newydd. Gwelir bod athrawon yn cynllunio gwersi yn effeithiol ac yn eu cyflwyno yn greadigol ac yn egnïol sy'n ennyn diddordeb a brwdfrydedd disgyblion (Estyn, 2017c, t.6). Gwelir felly effeithiolrwydd cael polisi ysgol gyfan i ddilyn dull DSY o addysgu. Teimlir ei bod yn bwysig bod plant yn cael profiadau uniongyrchol i wneud synnwyr o’r byd eu hun a gellir ystyried ffordd o wneud hyn yw addysgu trwy DSY. Pwysig yw hi i hyrwyddo DSY o fewn ysgolion oherwydd ei bod yn datblygu sgiliau bywyd plant o oedran ifanc (EarlyLearning, 2015). Wedi dweud hyn rhaid cael yr hyfforddiant angenrheidiol i athrawon allu cynllunio’r broses yma yn llwyddiannus (EarlyLearning, 2015).
O fewn yr aseiniad hwn awgrymir syniadau er mwyn hyrwyddo DSY o fewn CA2 ond gellir addasu syniadau i fod yn addas i’r CS trwy gael yr athro i chwarae rôl fwy o fewn yr ymholiad. Gellir ystyried hyn fel dull dysgu dan arweiniad. Er gwelwyd nad yw DSY yn syniad newydd ceir cytundeb cyffredinol nad yw DSY bob amser yn cael ei hyrwyddo’n llwyddiannus o fewn ysgolion ac felly gellir sicrhau bod awdurdodau yn ehangu gwybodaeth pwnc athrawon a myfyrwyr i allu defnyddio’r dull. Ystyrier nad yw DSY yn briodol i addysgu pob pwnc ond ceir nifer o syniadau  o fewn yr aseiniad ar sut i hyrwyddo’r rhain o fewn y maes Gwyddoniaeth a Dyniaethau trwy ddefnyddio modelau addas.
“Children must be taught how to think, not what to think,” Mead (dyddiad anhysbys). Cyfateba hyn â’r ffordd DSY o ddysgu oherwydd bod y plant yn cael y cyfrifoldeb o ddysgu eu hun ond gyda’r athro yna i ddangos y llwybr. Ystyrier y dull DSY fel athroniaeth ysgol gyfan i’r dyfodol.

Atodiad 1
	K

	W
	H
	L

	· Diddordeb athro yn y pwnc.
· TGAU a Lefel A Cerddoriaeth: dangos gwybodaeth pwnc athro.
· Sbardun yn dod o brofiad personol o fewn yr ysgol.
· Plant ddim fel arfer yn cael llawer o wersi Cerddoriaeth ac felly yn mwynhau gwneud pan mae’r cyfle: wedi profi ar brofiad addysgu.
	· Pa adnoddau sydd ar gael yn yr ysgol.
· Oes deunyddiau ar gael i hybu’r ymholiad e.e. llyfrau, fideos.
· Oes cyfarwyddiadau syml i greu offeryn ar gael?
· Oes lluniau o esiamplau i ddangos?
· Oes ymweliad gallwn fynd i gyfoethogi’r dysgu?
	· Dilyn model ymholi generig.
· Defnyddio amryw o ffynonellau e.e. we, fideos, profiadau uniongyrchol,
llyfrau.
· Defnyddio adnoddau ailgylchu.
· Gwersi dros gyfnod- hyblyg i sut mae’r plant yn datblygu.
· Adrodd nôl-cynnwys rhieni yn rhan o’r dysgu.
	· Geirfa pwnc e.e. traw, dynameg,
dirgryniad.
· Sut i gynnal prawf teg.
· Sgiliau: cydweithio,
datrys problemau,
dosbarthu ac adnabod, arsylwi.




	A
	Q

	· Cerddoriaeth- gwerthuso trwy ddefnyddio geirfa traw/dynameg, cyfansoddi, deall pam bod gwahanol offerynnau gyda gwahanol sŵn.
· Llais y disgybl- ble i fynd nesaf.
· Gwyddoniaeth- nodweddion megis prawf teg, arsylwi, didoli.
· Sgiliau ymholi mewn pynciau gwahanol.
	· Beth yw ‘offeryn cerddorol?’ efallai bod y plant yn meddwl pethau o fewn siop yn unig sy’n cael ei gyfri fel un?
· Sut mae Cerddoriaeth wedi newid dros amser?




Atodiad 2
Ravel- Piano Concerto in G Major.
https://www.youtube.com/watch?v=5b4-rXhKpMM

Beethoven- Symphony No.5 in C Minor, 1st Movement.
https://www.youtube.com/watch?v=evr7pgSsVoo

Paolo Nutini- Pencil Full of Lead 
https://www.youtube.com/watch?v=s-xd3NuWQI0

Queen- We will rock you
https://www.youtube.com/watch?v=-tJYN-eG1zk


Atodiad 3
Cwestiynau posib y plant
· Beth yw sŵn?
· Sut ydym yn clywed sŵn?
· Sut mae sŵn yn teithio?
· Beth yw Cerddoriaeth?
· Beth yw offeryn?
· Sut mae offerynnau yn gwneud sŵn?
· Pwy sydd yn creu Cerddoriaeth?
· Sut ydych yn creu Cerddoriaeth?
· Sut mae’r bobl sy’n creu Cerddoriaeth yn teimlo?
· Ble oedd offerynnau yn dod?
Atodiad 4
https://www.youtube.com/watch?v=5WKU7gG_ApU

Dechreuwch wylio o 1.40.


Atodiad 5
Gwefan 
https://www.bbc.com/bitesize/clips/zj6mhyc


Llyfr
Teaching Primary Science- Musical Instruments.
Meurig Bowen- The School of Music.


Fideo
https://www.bbc.com/bitesize/clips/ztptsbk
https://www.youtube.com/watch?v=yMLTF_0PAQw











Atodiad 6
Cyfarwyddiadau
https://www.howweelearn.com/spectacular-homemade-musical-instruments/

Fideo
https://www.youtube.com/watch?v=fIZPNP3tibw
https://www.youtube.com/watch?v=pFfBrCyHfWs

Gwefan
http://kiddley.com/2013/07/09/10-great-musical-instruments-to-make-at-home/

Pwynt Pwer
http://s3-eu-west-2.amazonaws.com/media.techniquest.org/wp-content/uploads/2017/02/08132753/SoundSensationsChallengeSupportResourcesW.pdf

Lluniau
https://www.pinterest.co.uk/maestroclassics/homemade-musical-instruments/

Llyfr
Kirsteen Robson- Musical Instruments
Bart Hopkin- Making simple musical instruments: A melodious collection of Strings, Winds, Drums & more.








Atodiad 7
Ardaloedd i ymwneud â’r thema sŵn yn Techniquest.
https://www.techniquest.org/blog/exhibit/giant-keyboard/
https://www.techniquest.org/blog/exhibit/rainstick/
https://www.techniquest.org/blog/exhibit/bucket-radio/
https://www.techniquest.org/blog/exhibit/whisper-dishes/
https://www.techniquest.org/blog/exhibit/echo-tube/
https://www.techniquest.org/blog/exhibit/beat-it/
https://www.techniquest.org/blog/exhibit/pipes-of-pan/
https://www.techniquest.org/blog/exhibit/rock-core-xylophone/

